U utakmici 14. kola Prve HNL u Velikoj Gorici su nogometaši Gorice pobijedili Hajduka s 2-1 (1-1). Nakon utakmice Torcida je deset minuta 'ribala' igrače koji su samo mirno stajali i trpjeli uvrede. Kasnije su ih ispratili psovkama...

Gorica se još jednom pokazala 'crna mačka' za Splićane jer su ih nadjačali u prvenstvu kao i prije tri dana u kupu. Hajduk protiv Gorice ima samo jednu pobjedu u sedam međusobnih dvoboja.

>> Pogledajte galeriju s utakmice Gorica - Hajduk

Splićani su već u 2. minuti imali ogromnu priliku, ali je udarac Caktaša sa šest-sedam metara u korner skrenuo branič Suk . U 12. minuti Gorica je povela, a zabio je Kristijan Lovrić iz slobodnog udarca iskosa s više od 30 metara.

Hajduk je poravnao u 28. minuti kada je Brazilac Jairo nakon duplog pasa s Bradarićem zatresao mrežu. U 60. minuti Posavec brani udarac glavom Suka, a deset minuta kasnije Caktaš promašuje još jednu veliku priliku.

>> Pogledajte što je nakon utakmice rekao Dario Čanađija

Vaš preglednik ne omogućava pregled ovog sadržaja.

Zagorac je efektnom paradom obranio opasan udarac Lovrića u 80. minuti, no u 86. minuti ubačaj Lovrića iz slobodnog udarca Nizozemac Joey Suk, doduše iz vrlo sumnjive pozicije, u padu je glavom sproveo u mrežu. Suk je u sudačkoj nadoknadi dobio crveni karton.

Vodi Dinamo s 31 bodom, Hajduk je drugi s 27 bodova, a Gorica se probila na četvrtu poziciju s 21 bodom.

Susret se igrao na stadionu Radnika, a sudio je Pejin.

Strijelci: 1-0 Lovrić (12), 1-1 Jairo (28), 2-1 Suk (86).

>> Pogledajte što je kazao Kristijan Lovrić